ໃນລະຫວ່າງວັນທີ 6 - 9 ມີນາ 2006 ອົງການປະກັນສັງຄົມຂອງປະເທດບຣູໄນ ໄດ້ເປັນເຈົ້າພາບ ຈັດກອງປະຊຸມສະພາບໍລິຫານສະມາຄົມປະກັນສັງຄົມອາຊຽນ (ອາຊາ) ຄັ້ງທີ່ 17 ຂຶ້ນຢູ່ທີ່ສູນການປະຊຸມເດິມໍ, ໃນກຸງບັນດາເສຣິເບກາວັນ. ກອງປະຊຸມຄັ້ງນີ້ມີຜູ້ແທນຈາກບັນດາ 8 ປະເທດສະມາຊິກ ແລະ ນັກບັນຍາຍ ຮັບເຊີນເຂົ້າຮ່ວມທັງໝົດ 40 ກວ່າຄົນ. ກ່ອນການດຳເນີນກອງປະຊຸມສະພາບໍລິຫານ ອາຊາ ຂຶ້ນຢ່າງເປັນທາງການນັ້ນ, ໄດ້ມີການຈັດກອງປະຊຸມກອງເລຂາ ອາຊາ ຂຶ້ນໃນວັນທີ 6 ມີນາ 2006 ຢູ່ທີ່ສຳນັກງານກະຊວງການເງິນ ໂດຍການເປັນປະທານຂອງ ທ່ານ ປະເດີມພອນ ສົນທະນີ, ເລຂາທິການໃຫຍ່ ອາຊາ ທັງເປັນຮອງຜູ້ອຳນວຍການ ອປສ.
ເນື້ອໃນຂອງກອງປະຊຸມ ກອງເລຂານີ້ ກໍ ເພື່ອປຶກສາຫາບາງບັນຫາສຳຄັນທີ່ຈະຂຶ້ນນຳສະເໜີຕໍ່ກອງປະຊຸມ ສະພາບໍລິຫານ ເຊັ່ນ: ການຝຶກ ອົບຮົມສຳລັບບັນດາອົງການສະມາຊິກ ASSA, ການພັດທະນາເຄື່ອງໝາຍ ແລະ Website ຂອງ ASSA. ລຳດັບຕໍ່ມາໃນວັນທີ 8 ມີນາ 2006 ກໍໄດ້ມີການສຳມະນາທາງວິຊາການກ່ອນກອງປະຊຸມ ASSA ຂຶ້ນຢູ່ທີ່ສູນ ການປະຊຸມເດິມໍ ຊຶ່ງບັນດາຜູ້ເຂົ້າຮ່ວມໄດ້ຮັບຟັງປະສົບການ ແລະ ບົດຮຽນໃນຂົງເຂດການປະກັນສັງຄົມ ແລະ ການລົງທຶນຈາກນັກບັນຍາຍຮັບເຊີນ ຈຳນວນ 5 ທ່ານ.
ÂÂÂ
ລຳດັບຕໍ່ມາໃນວັນທີ 9 ມີນາ 2006 ກອງປະຊຸມສະພາບໍລິຫານ ASSA ຈຶ່ງໄດ້ເປີດຂຶ້ນຢ່າງເປັນທາງການ ໂດຍ ການເປັນປະທານຂອງທ່ານ ອາດສະລານ ໄຊໂນນ, ຮອງປະທານສະພາບໍລິຫານ ASSA. ກອງປະຊຸມໄດ້ເລີ່ມຕົ້ນ ດ້ວຍການນຳສະເໜີປະສົບການກ່ຽວກັບການປະກັນສັງຄົມ ຈາກ 3 ສະຖາບັນປະກັນສັງຄົມທີ່ເປັນສະມາຊິກ ASSA ອັນໄດ້ແກ່: ETF, ບຣູໄນ; VSS, ຫວຽດນາມ ແລະ PT Askes ( Persero) , ອິນໂດເນເຊຍ. ຈາກນັ້ນ ທ່ານ ອາດສະລານ ໄຊໂນນ ກໍໄດ້ກ່າວເປີດກອງປະຊຸມສະພາບໍລິຫານ ASSA ຢາງເປັນທາງການ. ທີ່ປະຊຸມໄດ້ ຮັບຮອງເອົາບົດບັນທຶກກອງປະຊຸມສະພາບໍລິຫານ ASSA ຄັ້ງທີ 16 ທີ່ຈັດຂຶ້ນຢູ່ທີ່ນະຄອນຫຼວງວຽງຈັນ. ບາງບັນ ຫາສຳຄັນໆທີ່ໄດ້ສົນທະນາໃນກອງປະຊຸມຄັ້ງນີ້ລວມມີການຝຶກອົບ ຮົມຂອງບັນດາສະຖາບັນທີ່ເປັນສະມາຊິກຂອງ ASSA ຊຶ່ງກອງປະຊຸມໄດ້ເປັນເອກະພາບໃຫ້ເລຂາທິການໃຫຍ່ ASSA ເປັນຜູ້ປະສານກັບອົງການແຮງງານ ສາກົນ ( ILO) ແລະ ສະມາຄົມປະກັນສັງຄົມລະຫວ່າງປະເທດ ( ISSA) ເພື່ອຊອກຫາໂອກາດການຝຶກອົບຮົມທີ່ ເໝາະສົມສຳລັບສະມາຊິກ ASSA. ນອກຈາກນີ້ກອງປະຊຸມຍັງເຫັນດີໃຫ້ມີການພັດທະນາບາງຈຸດ ສຳລັບ Website ຂອງ ASSA ເພື່ອເພີ່ມຄວາມສະດວກສະບາຍໃຫ້ແກ່ບັນກາສະມາຊິກ ASSA ໃນການຕິດຕໍ່ ແລະ ປະສານງານເຊິ່ງກັນແລະກັນ.
ກອງປະຊຸມສະພາບໍລິຫານ ASSA ຄັ້ງຕໍ່ໄປຈະຈັດຂຶ້ນທີ່ ປີນັງ, ມາເລເຊຍ ໃນລະຍະເດືອນສິງຫາ ແລະ ເດືອນ ກັນຍາ 2006 ນີ້.